**OBEC ČAMOVCE**



**Všeobecné záväzné nariadenie obce Čamovce**

**č. 1/2022**

**o určení miesta a času zápisu detí 1. ročníka základnej školy a predškolskej dochádzky v materskej škole v zriaďovateľskej pôsobnosti obce Čamovce**

Návrh VZN vyvesené na úradnej tabuli dňa: 9.3.2022

VZN schválené dňa : 25.3.2022

VZN vyvesené na úradnej tabuli dňa: 28.3.2022

VZN nadobúda účinnosť dňom : 11.4.2022

Obecné zastupiteľstvo v Čamovciach v súlade s ustanovením § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v súlade s ustanovením §20 zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov

**v y d á v a  t o t o**

**v š e o b e c n é z á v ä z n é n a r i a d e n i e**

**Čl. 1**

**Základné ustanovenia**

1. Účelom tohto všeobecne záväzného nariadenia (ďalej len VZN) je určiť miesto a čas zápisu dieťaťa na plnenie povinnej školskej dochádzky v základnej škole a materskej škole zriadených obcou Čamovce.

2. Zákonný zástupca dieťaťa je povinný prihlásiť dieťa, ktoré do začiatku školského roka, ktorý nasleduje po dni, keď dieťa dovŕši 6 rokov veku a dosiahne školskú spôsobilosť, na plnenie povinnej školskej dochádzky v základnej škole. Prihlásenie dieťaťa na plnenie povinnej školskej dochádzky v základnej škole sa vykonáva formou zápisu.

3. Žiak plní povinnú školskú dochádzku v základnej škole v školskom obvode, v ktorom má trvalý pobyt (ďalej len „spádová škola“), ak zákonný zástupca pre svoje dieťa nevyberie inú než spádovú základnú školu .

4. Zákonný zástupca má právo vybrať pre svoje dieťa aj inú základnú školu než je spádová škola. Riaditeľ tejto školy udelí súhlas s prijatím s prihliadnutím na kapacitné možnosti školy a to po umiestnení a uspokojení záujmu zákonných zástupcov detí patriacich podľa trvalého pobytu k uvedenej spádovej škole.

5. Zákonný zástupca môže zapísať dieťa iba na jednu školu.

**Čl. 2**

**Určenie miesta a času zápisu dieťaťa**

**do základnej školy v obci Čamovce**

1. Miestom zápisu je základná škola v zriaďovateľskej pôsobnosti obce Čamovce.

2. Zápis detí do 1. ročníka v základnej škole sa uskutoční v priestoroch ZŠ v termíne od 1. apríla do 30. apríla v príslušnom roku.

3. Presný dátum a čas zápisu stanoví riaditeľka ZŠ a oznámi ho najneskôr 15 dní pred začiatkom zápisu spôsobom v mieste obvyklým ( na úradnej tabuli školy, na web stránke obce, v obecnom rozhlase).

4. Zákonný zástupca dieťaťa je povinný predložiť pri zápise osobné údaje:

a) meno a priezvisko, dátum narodenia, rodné číslo, miesto narodenia, národnosť, štátne občianstvo a trvalé bydlisko dieťaťa,

b) meno a priezvisko, adresu zamestnávateľa a trvalé bydlisko zákonných zástupcov, telefónny kontakt.

**Čl.3**

**Určenie miesta a času zápisu dieťaťa**

**do materskej školy v obci Čamovce**

1. Miestom zápisu je materská školy v zriaďovateľskej pôsobnosti obce Čamovce.

2. Predškolská dochádzka začína začiatkom školského roka, ktorý nasleduje po dni, keď dieťa dovŕši piaty rok veku a dosiahne predškolskú spôsobilosť.

3. Zápis detí sa koná od 2. mája do 31. mája v danom roku, v pracovných dňoch v čase od 7.00 – do 16.00 hod.

4. Organizáciu a priebeh zápisu dieťaťa na predškolskú dochádzku zabezpečuje riaditeľka materskej školy. Oznámenie o mieste a čase zápisu zverejňuje riaditeľka materskej školy najneskôr 15 dní pred začiatkom zápisu spôsobom v mieste obvyklým.

5. Materská školy pri zápise dieťaťa vyžaduje osobné údaje:

a) meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,

b)meno a priezvisko, adresu zamestnávateľa, trvalé bydlisko zákonných zástupcov, telefónny kontakt.

**Čl. 4**

**Záverečné ustanovenia**

1. Obecné zastupiteľstvo obce Čamovce sa na tomto všeobecne záväznom nariadení o určení miesta a času zápisu detí do 1. ročníka ZŠ a do predškolskej dochádzky MŠ v zriaďovateľskej pôsobnosti obce Čamovce uznieslo dňa 25.3.2022 uznesením č. 75/2022

2. Toto všeobecné záväzné nariadenie nadobúda účinnosť dňa 11.4.2022.

Mgr. Adrián Karkusz

starosta obce